《余继中都曹招看花二首 其二》
明代·卢龙云

满座长留客，分曹静放衙。开帘调舞鹤，入座绕繁花。

胜算棋偏敌，高谈日欲斜。非君时命酒，何以度年华。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。